ТІаккха ламаз доьхкуш «АллахІу Акбар» алар. Иза а лараме киртиг ю ламазехь. Іарифийнах (шен синхаамца АллахІ вевзина волу Іелимстаг) цхьаьнга хаьттина хилла, ламаз доьхкуш «АллахІу Акбар» муха ала деза, аьлла. Цо жоп делла: «Делан Сийлахь, Еза цІе йоккхуш, ахь АллахІ олуш цуьнан хьалхарчу элпаца, алифца Делан Возалла, Воккхалла хаалуш хила веза хьо. ШолгІачуьнца, лам-элп аларца Делах кхераро дІахьулван веза хьо. КхоалгІачуьнца, «хІа» элпаца хьо Далла гергахь вуйла хаадала а деза хьуна».